ชี้ โค้ดดิ้ง เป็นการปฏิรูปถึงเด็กครั้งแรก สอนระบบคิดวิเคราะห์แก้ปัญหา
ใช้ได้ทุกวิชา-คนไทยเรียนทุกวัย,คุณหญิงกัลยา โสภณพนิช รมช.ศึกษาธิการ เปิดเผยถึงนโยบายด้านการศึกษาเพื่อพัฒนาคนสู่ศตวรรษที่ 21 ที่โครงการ W DISTRICT พระโขนง ตอนหนึ่งว่า รัฐบาลมีนโยบายเร่งด่วนที่จะทำในปีแรก คือเรื่องการเตรียมคนสู่ศตวรรษที่ 21 โดยกระทรวงศึกษาธิการจะสอนเรื่องโค้ดดิ้งให้กับเด็กไทย ตั้งแต่ ป. 1-3 ในเดือน พ.ย.ของภาคเรียนที่ 2/2562 นี้ สำหรับโค้ดดิ้ง Coding มีความหมายดังนี้ C หมายถึง Creative Thinking หรือคิดแบบสร้างสรรค์ O หมายถึง Organized Thinking หรือคิดวิเคราะห์อย่างเป็นระบบ D หมายถึง Digital Literacy หรือเข้าใจภาษาดิจิทัล I หมายถึง Innovation หรือคิดเกิดนวัตกรรม N หมายถึง Newness คือ สนับสนุนการริเริ่มสิ่งใหม่ๆ และ G หมายถึง Globalization คือ เข้าสู่ยุคโลกาภิวัตน์ ดังนั้นจึงหมายถึงการสอนให้เด็กไทยคิด วิเคราะห์ สร้างสรรค์อย่างเป็นระบบ เพื่อเข้าสู่ศตวรรษที่ 21 และคนไทยทุกคนทุกวัยก็เรียนได้ ทั้งถือเป็นการปฏิรูปการศึกษาที่ถึงตัวเด็กเป็นครั้งแรก,ด้าน รศ.ยืน ภู่วรวรรณ ผู้เชี่ยวชาญด้านวิทยาการ คอมพิวเตอร์ กล่าวถึงการโค้ดดิ้งกับเด็กไทย ว่าสถาบันส่งเสริมการสอนวิทยาศาสตร์และเทคโนโลยี (สสวท.) มีการปรับหลักสูตรตั้งแต่ปี 2560 เพื่อดึงศักยภาพการคิดวิเคราะห์อย่างเป็นระบบของเด็กออกมาให้มากที่สุดตั้งแต่ยังเด็ก โดยปรับรูปแบบการสอน ตำรา ซึ่งใช้การ์ตูนเป็นสื่อ และโยงให้เข้ากับเรื่องราวในชีวิตประจำวัน หากเด็กคิดอย่างเป็นระบบแล้ว ก็สามารถปรับใช้กับทุกวิชา โดยการโค้ดดิ้งในระดับประถม 1-3 เป็นการสอนแบบพื้นฐานง่ายๆ ยังไม่ต้องสัมผัสเครื่องคอมพิวเตอร์ เมื่อขึ้น ป.4 เมื่อเด็กเริ่มคิดและพัฒนาได้แล้ว จึงเริ่มการใช้โค้ดดิ้งผ่านคอมพิวเตอร์ ภายใต้การควบคุมของครู ส่วนระดับมัธยมซึ่งเป็นวัยที่มีความเข้าใจเรื่องของนามธรรม ก็จะสามารถจินตนาการเขียนออกมาเป็นโค้ดได้,การปูพื้นฐานโค้ดดิ้งตั้งแต่เด็กมีเป้าหมายเพื่อเตรียมเด็กไทยในโลกศตวรรษที่ 21 ให้มีความสามารถในการปรับตัว ทำงานและคิดแก้ไขปัญหาได้อย่างเป็นระบบ เพราะเราไม่ทราบว่าในอีก 20 ปีข้างหน้า เมื่อเด็กในยุคนี้โตเป็นผู้ใหญ่แล้วจะต้องพบกับอะไร แต่เรามั่นใจได้ว่าเด็กเหล่านี้มีพื้นฐานที่ดีพอสำหรับการใช้ชีวิตในอนาคต รศ.ยืนกล่าว.
นโยบายด้านการศึกษาเพื่อพัฒนาคนสู่ศตวรรษที่ 21 ที่โครงการ W DISTRICT พระโขนง ตอนหนึ่งว่า รัฐบาลมีนโยบายเร่งด่วนที่จะทำในปีแรก คือเรื่องการเตรียมคนสู่ศตวรรษที่ 21
นโยบายด้านการศึกษา,กระทรวงศึกษาธิการ,โค้ดดิ้ง,พัฒนาการเรียนการสอน,สสวท.,ปูพื้นฐานโค้ดดิ้ง,เรียนคอมพิวเตอร์,การศึกษา